
Narva Linnavolikogu 10.02.2011.a otsuse nr 18 

„SA Narva Linna Arendus projekti „Äkkeküla matka- ja 

loodusraja rajamine” ja kaasfinantseeringu kinnitamine” muutmine

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel. 
1. ASJAOLUD JA MENETLUSE KÄIK
SA Narva Linna Arendus esitas projekti „Äkkeküla matka- ja loodusraja rajamine“ Keskkonnainvesteeringute keskusele (KIK) viimase poolt finantseeritava programmi “Looduskaitse, infrastruktuuri arendamine” raames. Antud projekti tulemusena ehitatakse välja 3 (kolme) km pikkuse loodus- ja matkaraja (-rada). See hõlmab järgnevaid ehituslikke tegevusi: drenaaži pigaldamine, laudtee ehitamine, puupinkide, prügikastide, infostendide, infotahvlite ja WC-de paigaldamine. Teavitus kohalikes massimeedia kanalites. Samas lisaväärtusena toimub tervislike eluviiside ja keskkonnas kultuurse viibimise propageerimine koduläheduses nendele sotsiaalsetele rühmadele, kellele on selliste võimaluste pakkumine koduläheduses eriti oluline (odavus, liikumise piiratus tervislikel põhjustel jne...).Projekti tulemusena  tekkivad lisavõimalused Narva elanikele oma vaba aja veetmise võimaluste laiendamiseks ning kohaliku elukeskkonna kvaliteedi parandamiseks. Kindlasti tõuseb ka linnaruumi atraktiivsus. Kooliõpilastel on lisaks koolis omandatavatele bioloogia teoreetilistele teadmistele võimalus käia ja tutvuda oma kodukoha loodusega ka praktiliselt tutvumas. Rajatav loodus-ja matkarada võimaldab veeta aega vabas õhus ning soodustab tervislike eluviiside harrastamist.

Projekt oli esitatud KIK-i poolt finantseeritava programmi “Looduskaitse, infrastruktuuri arendamine”  piires  kogu  summale  1 481 093,00  EEK  (94 659,10  EUR)  sellest  Narva linna  kaasfinantseering  148 109,00 EEK (9 465,90 EUR)   ja   KIK-i finantseering 1 332 984,00 EEK (85 193,20 EUR).  
Projekti rahastamise kohta oli KIKi poolt tehtud positiivne otsus 14.12.2010.a., kuid finantseerimise leping jäi sõlmimata ehitusliku projekteerimisega seotud viivituse tõttu. Korrigeeritud projekti ajakava järgi sõlmitakse KIKiga leping 2012.a juulis ja tööd teostatakse ajavahemikul juuli – november 2012.a. Seoses projekti ajakava muutmisega tuleb ka korrigeerida kaasfinantseerimise eraldamise tähtaega.

2. ÕIGUSLIKUD ALUSED
Käesoleva otsuse kehtestamine eeldab pikaajalise rahakohustusi võtmist laenu arvelt. Pikaajalise kohustusi võtmine eeldab vastavate summade eraldamist tulevikuperioodide eelarvest. Kohaliku omavalitsuse korralduse seaduse § 22 lg. 1 p 8 kohaselt kuulub 
laenude võtmine, võlakirjade emiteerimine, kapitalirendi-ja faktooringukohustuste võtmine ning kohustuste võtmine kontsessioonikokkulepete alusel volikogu ainupädevusse.

Kohaliku omavalitsuse üksuse finantsjuhtimise seaduse (edaspidi KOFS) § 38 lg 1 kohaselt kohaliku omavalitsuse üksus võib võtta laenu, emiteerida võlakirju, võtta kapitalirendi- ja faktooringukohustusi ning kohustusi teenuste kontsessioonikokkulepete alusel ainult investeeringuteks, osaluste, aktsiate, osade ja muude omakapitaliinstrumentide omandamiseks.

KOFS § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepinguid, millega võetakse käesoleva seaduse § 34 lõigetes 2 ja 7 nimetatud kohustusi, antakse laenu või tagatakse kohustusi eelarveaastast pikemaks perioodiks, kooskõlas eelarvestrateegiaga ja volikogu antud volituse alusel.
Seega on ainult volikogu õiguspädev otsustada pikaajalise rahakohustusi võtmise küsimust.

3. OTSUS

3.1. Muuta Narva Linnavolikogu 10.02.2011.a otsuse nr 18 „SA Narva Linna Arendus projekti „Äkkeküla matka- ja loodusraja rajamine” ja kaasfinantseeringu kinnitamine” punkti 3.2 järgmiselt:
„3.2. Narva Linnavalitsusel võtta 2012. aastal laenu punktis 3.1. nimetatud kaasfinantseeringu katmiseks”.
4. VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

Aleksandr Jefimov







Volikogu esimees


PAGE  
2

